《子思赋中秋玩月词借韵作诗》
宋代·程公许

山路相呼游冶盘，何妨月下更追欢。情知一夕秋无价，看彻三更酒未阑。

衰鬓侵愁羞自照，回肠索句大应难。可能散发扁舟去，一到垂虹亭上看。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。